Jordomseileren Ferdinand Magellan sies å ha hatt med 18 timeglass pr skip! Det var litt av en jobb å passe på at alle ble snudd slik at loggen ble korrekt. Referansetidspunktet for klassisk navigasjon er kl 1200 soltid. Dette kunne måles som midtpunktet mellom soloppgang og solnedgang. Kl 1200 kunne solhøyden måles og en kunne dermed bestemme breddegraden for skipet. Med en nøyaktig klokke kan en også bestemme lengdegraden og dermed skipets posisjon.